ɣer ṣṣenf n tigawt n umigaw, yal ṣṣenf yettak-d amsag [...]. Amsag di tmuɣli n GREIMAS, d ayen akk ixedmen tawuri; yezmer ad yelli d amdan, d aɣersiw (d aqjun, d itbir d inisi ...) neɣ d taɣawsa (d tiẓgi aḍu, d assif) yezmer ad yili d ayen yellan di tillawt (amdan, aɣersiw, taɣawsa) yezmer ad yili d ayen i d-yesnulfa wallaɣ n umdan (awaɣzen, tteryel, amɣar azemni, talafsa mm-sebɛa iqerray, atg) neɣ d affraɣ d aḥulfu am tayri, tismin d lkerh). Amsag ayen akk i d-yesnarnayen taneqist d unamek n teḥkayt (s tigawin n yiwudam)».17